“Oʻrta maxsus, kasb-hunar taʼlimi tashkilotlarida yakuniy davlat attestatsiyasini oʻtkazish tartibi toʻgʻrisida nizomni tasdiqlash haqida”gi qarorga oʻzgartirishlar kiritish toʻgʻrisida
(order, 2025-04-04)

Oʻzbekiston Respublikasi Vazirlar Mahkamasining 2024-yil 13-dekabrdagi 836-son “Oliy va kasbiy taʼlim tashkilotlari bitiruvchilarining yakuniy davlat attestatsiyasini tashkil etish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi hamda Vazirlar Mahkamasi huzuridagi Davlat test markazining 2009-yil 4-sentabrdagi 39/QQ va 27/QQ-son “Oʻrta maxsus, kasb-hunar taʼlimi tashkilotlarida yakuniy davlat attestatsiyasini oʻtkazish tartibi toʻgʻrisida nizomni tasdiqlash haqida”gi qaroriga (roʻyxat raqami 2011, 2009-yil 6-oktabr) (Oʻzbekiston Respublikasi qonun hujjatlari toʻplami, 2009-y., 41-son, 443-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Qarorda: qaror nomidagi “Oʻrta maxsus, kasb-hunar taʼlimi tashkilotlarida” degan soʻzlar “Oʻrta maxsus taʼlim tashkilotlarida” degan soʻzlar bilan almashtirilsin; qaror muqaddimasidagi “Taʼlim toʻgʻrisida”gi va “Kadrlar tayyorlash milliy dasturi toʻgʻrisida”gi qonunlariga” degan soʻzlar “Taʼlim toʻgʻrisida”gi Qonuniga” degan soʻzlar bilan almashtirilsin; 1-banddagi “Oʻrta maxsus, kasb-hunar taʼlimi tashkilotlarida” degan soʻzlar “Oʻrta maxsus taʼlim tashkilotlarida” degan soʻzlar bilan almashtirilsin. 2. Nizomda: nizom nomidagi “Oʻrta maxsus, kasb-hunar taʼlimi tashkilotlarida” degan soʻzlar “Oʻrta maxsus taʼlim tashkilotlarida” degan soʻzlar bilan almashtirilsin; nizom muqaddimasi quyidagi tahrirda bayon etilsin: “Mazkur Nizom oʻrta maxsus taʼlim tashkilotlari bitiruvchi oʻquvchilarining (bundan buyon matnda oʻquvchilar deb yuritiladi) yakuniy davlat attestatsiyasini (bundan buyon matnda yakuniy attestatsiya deb yuritiladi) tashkil etish va oʻtkazish tartibini belgilaydi.”; 1-bandda: birinchi xatboshidagi “Oʻrta maxsus, kasb-hunar taʼlimi tashkilotlarida (keyingi oʻrinlarda” degan soʻzlar “Oʻrta maxsus taʼlim tashkilotlarida (bundan buyon matnda” degan soʻzlar bilan almashtirilsin; uchinchi xatboshi chiqarib tashlansin; toʻrtinchi xatboshi uchinchi xatboshi deb hisoblansin; 2-band quyidagi tahrirda bayon etilsin: “2. Yakuniy attestatsiya taʼlim tashkilotlarida tashkil etiladigan yakuniy davlat attestatsiya komissiyasi (bundan buyon matnda DAK deb yuritiladi) tomonidan amalga oshiriladi.”; 3-band quyidagi tahrirda bayon etilsin: “3. Yakuniy attestatsiyani oʻtkazish uchun DAKdan tashqari davlat imtihonlari oʻtkaziladigan har bir fandan alohida Imtihon komissiyalari tashkil etiladi. Imtihon komissiyalari faoliyat yuritishda DAKga boʻysunadi hamda hisobot beradi.”; 4-bandda: toʻrtinchi xatboshidagi “davlat imtihonlari va malakaviy bitiruv diplom ishi (loyiha)ni (keyingi oʻrinlarda malakaviy ish deb yuritiladi) himoyasini” degan soʻzlar “davlat imtihonlarini” degan soʻzlar bilan almashtirilsin; oltinchi xatboshi chiqarib tashlansin; yettinchi xatboshi oltinchi xatboshi deb hisoblansin; 6-banddagi “oʻrta maxsus, kasb-hunar taʼlimi tashkilotlarida” degan soʻzlar “taʼlim tashkilotlarida” degan soʻzlar bilan almashtirilsin; 7-band quyidagi tahrirda bayon etilsin: “7. Yakuniy attestatsiya sinovlari davlat imtihonlari shaklida amalga oshiriladi.”; 8 va 9-bandlar oʻz kuchini yoʻqotgan deb topilsin; 10-band quyidagi tahrirda bayon etilsin: “10. Yakuniy attestatsiya sinovlarining tarkibiy qismlari va ularni oʻtkazish muddati taʼlim tashkilotlarining namunaviy oʻquv rejasiga muvofiq belgilanadi.”; 11-banddan “va malakaviy ishni himoya qilish” degan soʻzlar chiqarib tashlansin; 12-banddagi “davlat taʼlim standarti (tarmoq taʼlim standarti)ga” degan soʻzlar “malaka talablariga” degan soʻzlar bilan almashtirilsin; 13-banddagi “7 yoki 9 kishidan” degan soʻzlar “5 yoki 7 kishidan” degan soʻzlar bilan almashtirilsin; 14-band quyidagi tahrirda bayon etilsin: “14. Oliy taʼlim tashkilotlarining professor-oʻqituvchilari, turdosh va mazkur taʼlim tashkilotining tajribali, malakali oʻqituvchilari tarkibidan DAK hamda Imtihon komissiyalari shakllantiriladi. Imtihon komissiyalari aʼzolari tarkibining kamida oʻttiz foizini oliy taʼlim tashkilotlarining professor-oʻqituvchilari hamda turdosh taʼlim tashkilotlarining vakillari tashkil etishi lozim.”; 15 va 16-bandlar oʻz kuchini yoʻqotgan deb topilsin; 18-band quyidagi tahrirda bayon etilsin: “18. DAK va Imtihon komissiyalari aʼzolari tarkibi taʼlim tashkiloti direktorining vazirlik va idoralar, tegishli oliy taʼlim tashkilotlari va turdosh taʼlim tashkilotlari rahbarlariga yoʻllagan yozma murojaatlariga ularning yuborgan rozilik xati asosida yakuniy attestatsiya boshlanishidan kamida qirq besh kun oldin shakllantiriladi.”; 19-band quyidagi tahrirda bayon etilsin: “19. DAK raisi yakuniy attestatsiya boshlanishidan kamida ikki hafta oldin bir yil (kalendar yil) muddatga vazirlik, idora yoki oliy taʼlim tashkiloti rahbarining, DAK aʼzolari esa, taʼlim tashkiloti direktorining buyrugʻi bilan tasdiqlanadi.”; 20-banddan “va kasb-hunar kollejlarida ish beruvchi tashkilotlar” degan soʻzlar chiqarib tashlansin; 21-banddan “tegishli yoʻnalish (mutaxassislik) boʻyicha” degan soʻzlar chiqarib tashlansin; 26-banddagi “belgilangan tartibda oʻrta maxsus, kasb-hunar taʼlim tashkilotini” degan soʻzlar “taʼlim tashkilotini” degan soʻzlar bilan almashtirilsin; 27-banddagi “imtiyozli diplom” degan soʻzlar “aʼlo darajali diplom” degan soʻzlar bilan almashtirilsin; 28-band quyidagi tahrirda bayon etilsin: “28. Yakuniy attestatsiya sinovlarining birortasidan “2” (qoniqarsiz) baho olgan yoki unga uzrli sabab (oʻquvchining yoki yaqin qarindoshining betobligi (tibbiy maʼlumotnoma asosida), yoʻl-transport hodisasi, yaqin qarindoshining vafoti, yaqin qarindoshining nikoh tuzishi, respublika yoki xalqaro olimpiada va tanlovlarda taʼlim tashkiloti nomidan ishtirok etganligi, Oʻzbekiston Respublikasidan tashqarida boʻlishi sababli) bilan kelmagan oʻquvchi boshqa sinovlar (davlat imtihonlari)ni topshirish huquqidan mahrum etilmaydi. Yakuniy attestatsiya sinovlarining birortasidan “2” (qoniqarsiz) baho olgan yoki unga uzrli sabab bilan ishtirok eta olmagan oʻquvchilarga shu oʻquv yilida DAK faoliyati yakuniga qadar tegishli imtihonni bir marta qayta topshirishga ruxsat beriladi. Qayta topshirish jarayonlari attestatsiya tugaganidan soʻng oʻquvchining arizasiga muvofiq bir oy ichida oʻtkaziladi.”; 29-bandda “Oʻrta maxsus, kasb-hunar taʼlim tashkilotining belgilangan davlat taʼlim standartlariga” va “3-bosqich” degan soʻzlar tegishli ravishda “Oʻrta maxsus taʼlimning davlat taʼlim standartiga” va “2-bosqich” degan soʻzlar bilan almashtirilsin; 30-bandda: birinchi xatboshidagi “3-bosqichda” degan soʻzlar “2-bosqichda” degan soʻzlar bilan almashtirilsin; ikkinchi xatboshidagi “3-bosqichda qayta oʻqish uchun ariza bermagan oʻquvchiga oʻrta maxsus, kasb-hunar taʼlim tashkilotining” degan soʻzlar “2-bosqichda qayta oʻqish uchun ariza bermagan oʻquvchiga taʼlim tashkilotining” degan soʻzlar bilan almashtirilsin; 2-paragraf nomi quyidagi tahrirda bayon etilsin: 31-band quyidagi tahrirda bayon etilsin: “31. Davlat imtihonlari ona tili va adabiyot, Oʻzbekiston tarixi va taʼlim yoʻnalishining namunaviy oʻquv rejasida belgilangan ikkita chuqurlashtirilgan fanlar boʻyicha oʻtkaziladigan imtihonlardan iborat.”; 32-band oʻz kuchini yoʻqotgan deb topilsin; 33-band quyidagi tahrirda bayon etilsin: “33. Imtihonlar ona tili va adabiyot fanidan insho, matematika fanidan yozma, Oʻzbekiston tarixi fanidan test va qolgan fanlardan ogʻzaki sinovlar koʻrinishida oʻtkaziladi. Taʼlim yoʻnalishlarining xususiyatlaridan kelib chiqib, ayrim yoʻnalishlarda chuqurlashtirilgan fandan davlat imtihoni ijodiy imtihon koʻrinishida oʻtkazilishi mumkin.”; 34-band quyidagi tahrirda bayon etilsin: “34. Davlat imtihonlari materiallari hamda mezonlari, ijodiy imtihonni oʻtkazish tartibi Imtihon komissiyalari tomonidan ishlab chiqiladi hamda DAK raisi tomonidan tasdiqlanadi.”; 35-banddagi “Oʻzbekiston Respublikasi Vazirlar Mahkamasining 2000-yil 16-oktabrdagi 400-son “Oʻrta maxsus, kasb-hunar taʼlimining davlat taʼlim standartlarini tasdiqlash toʻgʻrisida”gi qaroriga” degan soʻzlar “Oʻrta maxsus taʼlimning davlat taʼlim standartiga” degan soʻzlar bilan almashtirilsin; 3-paragraf nomi chiqarib tashlansin; 36-band quyidagi tahrirda bayon etilsin: “36. Oʻzbekiston tarixi boʻyicha oʻtkaziladigan test sinovlarini xolisona va adolatli oʻtkazish DAK va Imtihon komissiyasi aʼzolari, auditoriya rahbari va kuzatuvchisi zimmasiga yuklatiladi.”; 37-banddagi “oʻrta maxsus, kasb-hunar taʼlim tashkilotlarining pedagog (test oʻtkaziladigan fan oʻqituvchilaridan tashqari), muhandis-pedagog, ishlab chiqarish taʼlimi ustasi” degan soʻzlar “taʼlim tashkilotlarining pedagog oʻqituvchilari (test oʻtkaziladigan fan oʻqituvchilaridan tashqari)” degan soʻzlar bilan almashtirilsin; 38-band quyidagi tahrirda bayon etilsin: “38. Test sinovlari topshiriqlari toʻplami oʻquv dasturlari mazmunini toʻliq qamrab olgan holda taʼlim tashkiloti oʻqituvchilari tomonidan shakllantiriladi, tegishli boʻlim (kafedra)larda muhokama qilinadi. Taʼlim tashkiloti tomonidan test sinovlari topshiriqlari namunalari kamida bir oy oldin oʻquvchilarning eʼtiboriga yetkazilishi lozim.”; 40-band quyidagi tahrirda bayon etilsin: “40. Test sinovlari topshiriqlari fan dasturlari doirasida tuziladi. Test sinovlari topshiriqlari soni oʻquv guruhlari sonidan kam boʻlmasligi kerak.”; 43-banddagi “72 ta” degan soʻzlar “50 ta” degan soʻzlar bilan almashtirilsin; 4-paragraf va V-bob oʻz kuchini yoʻqotgan deb topilsin; 90-band quyidagi tahrirda bayon etilsin: “90. Ushbu Nizom idoraviy boʻysunishidan qatʼi nazar, Oʻzbekiston Respublikasidagi barcha taʼlim tashkilotlariga tatbiq etiladi, bundan Toshkent davlat yuridik universiteti huzuridagi akademik litseylar mustasno.”; 91-banddagi “oʻrta maxsus, kasb-hunar taʼlimi tashkilotlarining” degan soʻzlar “taʼlim tashkilotlarining” degan soʻzlar bilan almashtirilsin.